62022CO0596_INF
Uznesenie Súdneho dvora (siedma komora) z 28. februára 2023 –Kreis Gütersloh
(vec C‑596/22) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Životné prostredie – Posudzovanie vplyvov určitých verejných a súkromných projektov na životné prostredie – Smernica 2011/92/EÚ – Povinnosť vykonať posúdenie vplyvov na životné prostredie alebo preskúmanie každého jednotlivého prípadu – Kumulatívne účinky projektov – Výstavba chovnej budovy pre hydinu na produkciu mäsa v bezprostrednej blízkosti podobných budov“
1.
Prejudiciálne otázky – Odpoveď nevyvolávajúca žiadne dôvodné pochybnosti – Odpoveď, ktorú možno jednoznačne vyvodiť z judikatúry – Uplatnenie článku 99 rokovacieho poriadku
(Článok 267 ZFEÚ; Rokovací poriadok Súdneho dvora, článok 99)
(pozri body 24, 25)
2.
Životné prostredie – Posudzovanie vplyvov určitých projektov na životné prostredie – Smernica 2011/92 – Podrobenie projektov patriacich do skupín uvedených v prílohe II posúdeniu – Zohľadnenie kumulatívneho účinku projektu s inými projektmi – Vnútroštátna právna úprava obmedzujúca povinnosť preskúmať tento kumulatívny účinok iba na projekty týkajúce sa spoločných zariadení – Neprípustnosť
[Smernica Európskeho parlamentu a Rady 2011/92, zmenená smernicou 2014/52, článok 4 ods. 3, a bod 1 písm. b) a bod 3 písm. g) prílohy III]
(pozri body 27 – 34, bod 1 výroku)
3.
Životné prostredie – Posudzovanie vplyvov určitých projektov na životné prostredie – Smernica 2011/92 – Podrobenie projektov patriacich do skupín uvedených v prílohe II posúdeniu – Preskúmanie prípad od prípadu – Vnútroštátna právna úprava, ktorá stanovuje takéto preskúmanie iba pre projekty, ktoré jednotlivo nedosahujú prahovú hodnotu stanovenú v prílohe I – Prípustnosť – Zohľadnenie kumulatívneho účinku projektu s inými projektmi – Projekt dosahujúci prahovú hodnotu stanovenú v prílohe I spoločne s ďalšími projektami – Indícia o tom, že projekt môže mať významné vplyvy na životné prostredie
[Smernica Európskeho parlamentu a Rady 2011/92, zmenená smernicou 2014/52, článok 2 ods. 1, článok 4 ods. 2 písm. a), a bod 17 písm. a) prílohy I, a príloha II]
(pozri body 37 – 47, bod 2 výroku)
Výrok
1.
Článok 4 ods. 3 smernice Európskeho parlamentu a Rady 2011/92/EÚ z 13. decembra 2011 o posudzovaní vplyvov určitých verejných a súkromných projektov na životné prostredie, zmenenej smernicou Európskeho parlamentu a Rady 2014/52/EÚ zo 16. apríla 2014, v spojení s bodom 1 písm. b) a bodom 3 písm. g) prílohy III k smernici 2011/92 v znení zmien,
sa má vykladať v tom zmysle, že:
bráni právnej úprave členského štátu, podľa ktorej sa povinnosť preskúmať vplyv, ktorý by projekt mohol mať spolu s inými projektmi, obmedzuje na situácie, v ktorých sú tento projekt zariadenia a tieto iné projekty spojené so zariadeniami, ktoré sú pre ne spoločné.
2.
Smernica 2011/92, zmenená smernicou 2014/52,
sa má vykladať v tom zmysle, že:
nebráni právnej úprave členského štátu, ktorá stanovuje len preskúmanie každého jednotlivého prípadu v zmysle článku 4 ods. 2 písm. a) smernice 2011/92 v znení zmien, vo vzťahu k projektu, ktorý individuálne nedosahuje prahovú hodnotu stanovenú bode 17 písm. a) prílohy I k smernici 2011/92 v znení zmien, ale ju dosiahne, ak sa posudzuje spoločne s inými projektmi. V rámci tohto preskúmania každého jednotlivého prípadu okolnosť, že takýto projekt dosahuje túto prahovú hodnotu, ak sa posudzuje spoločne s inými projektmi, môže napriek tomu predstavovať indíciu o tom, že tento projekt môže mať podstatný vplyv na životné prostredie v zmysle článku 2 ods. 1 smernice 2011/92 v znení zmien.
(
1
)	Ú. v. EÚ C 463, 5.12.2022.